text: বিশিষ্টাদ্বৈত বেদান্ত হিন্দু দর্শনের বেদান্ত শাখার একটি অদ্বৈতবাদী উপশাখা। আচার্য রামানুজ (১০৩৭-১১৩৬ খ্রিষ্টাব্দ) এই মতবাদের প্রধান প্রবক্তা। বিশিষ্টাদ্বৈত বেদান্তের মতে জগৎ ও জীবাত্মা ব্রহ্ম থেকে ভিন্ন হলেও ব্রহ্ম থেকেই উদ্ভূত এবং সূর্যের সঙ্গে সূর্যরশ্মির যে সম্পর্ক, ব্রহ্মের সঙ্গে জগৎ ও জীবাত্মারও সেই সম্পর্ক। সেই কারণ ব্রহ্ম এক হয়েও অনেক। প্রস্থানত্রয়ী নামে পরিচিত গ্রন্থত্রয় (উপনিষদ্‌, ভগবদ্গীতা ও ব্রহ্মসূত্র) বিশিষ্টাদ্বৈত মতবাদের প্রধান ধর্মগ্রন্থ। তবে এগুলি বেদান্তের অন্যান্য শাখারও প্রধান গ্রন্থ হওয়ায় বিশিষ্টাদ্বৈতবাদীরা এই গ্রন্থগুলির বক্তব্য উক্ত মতের সঙ্গে সাযুজ্য রেখে ব্যাখ্যা করেন। বিশিষ্টাদ্বৈত বেদান্তের একটি অন্যতম প্রধান বৈশিষ্ট্য হল এই মতবাদ আদি শঙ্করাচার্যের মায়াবাদকে খণ্ডন করে। শঙ্করাচার্য জগৎকে মায়া আখ্যা দিয়ে তাকে মিথ্যা বলেছিলেন। কিন্তু রামানুজের মতে, জগৎও যেহেতু ব্রহ্মেরই সৃষ্টি, তাই তা মিথ্যা হতে পারে না।
  
  বহিঃসংযোগ 
   Biographies of Ramanuja and Vedanta Desika
   Ramanuja and VisishtAdvaita
   more information
   Advaita and VisishtAdvaita
   more information
   https://web.archive.org/web/20041016042106/http://www.vaishnava.com/shrivaishnavaintro.htm
   https://web.archive.org/web/20090408114559/http://www.hinduweb.org/home/dharma_and_philosophy/vvh/vvh.htm
   https://web.archive.org/web/20090302033309/http://www.hinduweb.org/home/dharma_and_philosophy/vvh/raghavan.html
   The non-absolutist school of Hindu philosophy
  
  বিষয়শ্রেণী:ভারতীয় দর্শন
  বিষয়শ্রেণী:হিন্দু দর্শন
  বিষয়শ্রেণী:বৈষ্ণবধর্ম
  বিষয়শ্রেণী:সংস্কৃত শব্দ ও শব্দবন্ধ
title: বিশিষ্টাদ্বৈত